pythainlp/thaigov-v2-corpus-22032023 huggingface dataset:
วันจันทร์ที่ 28 กุมภาพันธ์ 2565
สมาคมธนาคารไทยผนึกกำลัง สตช.ยกระดับกระบวนการสกัดการถ่ายโอนเงินระหว่างบัญชีม้า
พิธีลงนามบันทึกข้อตกลงความร่วมมือในคดีอาชญากรรมทางเทคโนโลยีระหว่างสำนักงานตำรวจแห่งชาติ (สตช.) กับ สถาบันการเงิน
นายผยง ศรีวณิช ประธานสมาคมธนาคารไทย กล่าวในพิธีลงนามบันทึกข้อตกลงความร่วมมือในคดีอาชญากรรมทางเทคโนโลยีระหว่างสำนักงานตำรวจแห่งชาติ (สตช.) กับ สถาบันการเงิน ว่า ปัจจุบันอาชญากรรมทางเทคโนโลยีมีปริมาณเพิ่มขึ้นอย่างรวดเร็ว ซับซ้อน และเป็นเครือข่ายเชื่อมโยงกัน โดยอาศัยความก้าวหน้าของเทคโนโลยีสารสนเทศและการสื่อสาร หลอกลวงประชาชนให้หลงเชื่อและโอนเงินให้กับมิจฉาชีพ ก่อนจะโอนต่อไปยังกลุ่มเครือข่ายด้วยความรวดเร็ว ก่อให้เกิดความเสียหายแก่ประชาชนและลูกค้าธนาคารเป็นวงกว้างและทวีความรุนแรง ซึ่งทุกภาคส่วน รวมทั้งประชาชนทุกคนต้องเตรียมความพร้อม เพื่อป้องกันและรับมือกับภัยคุกคามทางเทคโนโลยีหรือความเสี่ยงในยุคเศรษฐกิจดิจิทัล
การลงนามในบันทึกข้อตกลงความร่วมมือในครั้งนี้ สมาคมธนาคารไทยและธนาคารสมาชิก ร่วมกับกองบัญชาการตำรวจสืบสวนสอบสวนอาชญากรรมทางเทคโนโลยีหรือตำรวจไซเบอร์ ได้นำเทคโนโลยีมายกระดับกระบวนการระหว่างประชาชน ตำรวจและภาคธนาคาร ผ่านโครงการระบบรับแจ้งความออนไลน์คดีอาชญากรรมทางเทคโนโลยี เพื่อเพิ่มประสิทธิภาพในกระบวนการสอบสวนดำเนินคดี ลดข้อจำกัดของประชาชนผู้เสียหายไม่ต้องเดินทางไปแจ้งความด้วยตนเองที่สถานีตำรวจท้องที่ ในช่วงที่มีความเสี่ยงจากการแพร่ระบาดของเชื้อโควิด-19 และช่วยสกัดการถ่ายโอนเงินระหว่างบัญชีม้าได้เร็วขึ้น ซึ่งจะเพิ่มโอกาสในการติดตามธุรกรรมและเพิ่มประสิทธิภาพการบริหารจัดการคดี สามารถติดตามและวิเคราะห์รูปแบบการกระทำผิดของมิจฉาชีพได้ครอบคลุมมากขึ้น
ทั้งนี้ สมาคมธนาคารไทยและธนาคารสมาชิกทุกแห่งพร้อมให้ความร่วมมือกับสำนักงานตำรวจแห่งชาติและหน่วยงานอื่นๆที่เกี่ยวข้อง อาทิ กระทรวงดิจิทัลเพื่อเศรษฐกิจและสังคม ธนาคารแห่งประเทศไทย กสทช. และผู้ให้บริการโทรศัพท์เคลื่อนที่ เพื่อวางระบบป้องกัน เตือนภัย ติดตาม และสื่อสารแจ้งเตือนเชิงรุกแก่ลูกค้าธนาคาร ตลอดจนยกระดับระบบป้องปรามอาชญากรรมทางเทคโนโลยีและภัยคุกคามจากการทำธุรกรรมต่างๆ ให้มีประสิทธิภาพมากขึ้น และในอนาคตจะมีการต่อยอดให้ครอบคลุมคดีอาชญากรรมประเภทอื่นๆ เพื่อลดปริมาณคดีอาชญากรรมต่างๆ และเพิ่มความปลอดภัยทางการเงินให้ลูกค้าของธนาคาร เพื่อรักษาความมั่นคงทางไซเบอร์ของประเทศต่อไป ส่วนช่องทางการรับแจ้งความออนไลน์ คดีอาชญากรรมทางเทคโนโลยี คือ www.THAIPOLICEONLINE.com หรือที่ ศูนย์ปราบปรามอาชญากรรมทางเทคโนโลยี สำนักงานตำรวจแห่งชาติ สายด่วน 1441 หรือ 081-8663000
วันอังคารที่ 18 มกราคม 2565
ผู้ตรวจฯดีอีเอส  หารือเตรียมเนื้อหาการประชุมคณะทำงานฯ พัฒนาระบบวิทยุคมนาคมของประเทศ
ผู้ตรวจฯดีอีเอส  หารือเตรียมเนื้อหาการประชุมคณะทำงานฯ พัฒนาระบบวิทยุคมนาคมของประเทศ
เมื่อวันที่18มกราคม2564นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมหารือเพื่อเตรียมเนื้อหาการประชุมคณะทำงานศึกษาและพัฒนาระบบวิทยุคมนาคมของประเทศณห้องประชุม701ชั้น7สำนักงานปลัดกระทรวงดิจิทัลเพื่อเศรษฐกิจและสังคมโดยที่ประชุมพิจารณาประเด็นสืบเนื่องตามมติที่ประชุมคณะทำงานศึกษาและพัฒนาระบบวิทยุคมนาคมของประเทศช่วงเดือนสิงหาคม2564ที่ผ่านมาที่ให้หน่วยงานที่เกี่ยวข้องไปศึกษาเพิ่มเติม อาทิ1.แนวทางการใช้งบประมาณจากกองทุนUSOหรือการหักลดจากการนำส่งUSO 2.การดำเนินการต้องเป็นไปตามประกาศกสทช.รวมทั้งกฎหมายที่เกี่ยวข้องและเสนอแนวทางให้ครม.พิจารณา3.เพิ่มจำนวนหน่วยงานที่ต้องการใช้งานเพื่อใช้ให้เกิดประโยชน์สูงสุดประหยัดงบประมาณในภาพรวมหารือกับหน่วยงานที่เกี่ยวข้องทั้งด้านกฎหมายแหล่งที่มาของงบประมาณมาตรฐานบัญชีการเงินรวมทั้งศึกษาเพิ่มเติมในการบูรณาการการใช้งานของเทคโนโลยีLTEและDigital Trunk Radioเป็นต้น
*************
วันจันทร์ที่ 18 ตุลาคม 2564
ประธานรัฐสภา พร้อมด้วย ปลัด พม. นั่งเรือลงพื้นที่น้ำท่วม อ.บางไทร จ.พระนครศรีอยุธยา เร่งช่วยเหลือครอบครัวกลุ่มเปราะบาง
ประธานรัฐสภา พร้อมด้วย ปลัด พม. นั่งเรือลงพื้นที่น้ำท่วม อ.บางไทร จ.พระนครศรีอยุธยา เร่งช่วยเหลือครอบครัวกลุ่มเปราะบาง
วันที่ 14 ตุลาคม 2564 เวลา 15.00 น.นายชวน หลีกภัย ประธานรัฐสภาพร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)และนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ลงพื้นที่น้ำท่วมในจังหวัดพระนครศรีอยุธยา ณ วัดท่าซุงทักษิณาราม ตำบลไม้ตรา อำเภอบางไทร เพื่อพบปะเยี่ยมประชาชนและกลุ่มเปราะบางที่ได้รับความเดือดร้อนและความยากลำบากจากภัยน้ำท่วม พร้อมทั้งมอบถุงยังชีพจำนวน 300 ราย จากนั้น เดินทางโดยเรือไปเยี่ยมบ้านและมอบถุงยังชีพช่วยเหลือครอบครัวกลุ่มเปราะบางจำนวน 10 ครอบครัว เพื่อบรรเทาความเดือดร้อนในเบื้องต้น ซึ่งสถานการณ์อุทกภัยในพื้นที่อำเภอบางไทรมีผู้ประสบอุทกภัย จำนวน21ตำบล108หมู่บ้าน3,911ครัวเรือนรวมทั้งวัด จำนวน23แห่งทั้งนี้ มีพระครูทักษิณวรกิจเจ้าอาวาสวัดท่าซุง(เจ้าคณะตำบลไม้ตรา)นายประทีปการมิตรีปลัดจังหวัดพระนครศรีอยุธยาพัฒนาสังคมและความมั่นคงของมนุษย์จังหวัดพระนครศรีอยุธยา ทีม One Home พม. จังหวัดพระนครศรีอยุธยา และผู้แทนหน่วยงานท้องถิ่นที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการให้ความช่วยเหลือร่วมกัน
นางพัชรีกล่าวต่อไปว่า กระทรวง พม. ขอเป็นกำลังใจให้กับพี่น้องประชาชนที่ได้รับผลกระทบจากอุทกภัย และขอให้ทุกท่านอดทนและสู้กับความยากลำบาก แล้วเราจะผ่านพ้นสถานการณ์ครั้งนี้ไปด้วยกัน โดยไม่ทิ้งใครไว้ข้างหลัง ตามนโยบายของรัฐบาล และหากมีปัญหาต่างๆ หน่วยงานภาครัฐพร้อมให้ความช่วยเหลืออย่างเต็มที่ ทั้งนี้ ขอให้พี่น้องประชาชนติดต่อมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และสำนักงานพัฒนาสังคมและความมั่นคงของมนุษย์จังหวัดทั่วประเทศ รวมทั้งอาสาสมัครพัฒนาสังคม (อพม.) ในพื้นที่
วันพฤหัสบดีที่ 28 ตุลาคม 2564
รมช.สธ. ติดตามการก่อสร้างอาคารผู้ป่วยนอก รพ.ปากพนัง เร่งรัดให้เปิดบริการได้ ธ.ค. นี้
รัฐมนตรีช่วยว่าการกระทรวงสาธารณสุข ลงพื้นที่ติดตามการก่อสร้างอาคารผู้ป่วยนอกและอุบัติเหตุฉุกเฉิน รพ.ปากพนัง จ.นครศรีธรรมราช เร่งรัดผู้รับเหมาให้ดำเนินการแล้วเสร็จตามสัญญา สามารถเปิดบริการได้ ธ.ค. นี้
รัฐมนตรีช่วยว่าการกระทรวงสาธารณสุข ลงพื้นที่ติดตามการก่อสร้างอาคารผู้ป่วยนอกและอุบัติเหตุฉุกเฉิน รพ.ปากพนัง จ.นครศรีธรรมราช เร่งรัดผู้รับเหมาให้ดำเนินการแล้วเสร็จตามสัญญา สามารถเปิดบริการได้ ธ.ค. นี้ เพื่อดูแลสุขภาพประชาชนในพื้นที่และนักท่องเที่ยว รองรับนโยบาย การเปิดประเทศของรัฐบาล และเป็นการลดความแออัดของรพ.มหาราชนครศรีธรรมราช
วันนี้ (27 ตุลาคม 2564) ที่ รพ.ปากพนัง จ.นครศรีธรรมราช ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะที่ปรึกษา ลงพื้นที่ติดตามการก่อสร้างอาคารผู้ป่วยนอกและอุบัติเหตุฉุกเฉิน รพ.ปากพนัง และให้สัมภาษณ์ว่า รพ.ปากพนังเป็น รพ.ชุมชน ขนาด 90 เตียง (M2) ได้ขยายศักยภาพ การให้บริการประชาชน โดยเริ่มก่อสร้างอาคารผู้ป่วยนอกและอุบัติเหตุฉุกเฉิน 5 ชั้น ตั้งแต่ปี 2553 วงเงินงบประมาณ 80.5 ล้านบาท แต่ก่อสร้างไม่แล้วเสร็จ เนื่องจากมีปัญหาผู้รับเหมาทิ้งงานถึง 2 ครั้ง เบิกจ่ายไปแล้วกว่า 65.7 ล้านบาท รพ.อยู่ระหว่างดำเนินคดีกับผู้รับเหมา ปัจจุบันได้ผู้รับเหมารายใหม่ทำสัญญาดำเนินการต่อในวงเงิน 10.3 ล้านบาท ระยะเวลาสิ้นสุดสัญญา 28 พฤศจิกายน 2564 การก่อสร้างคืบหน้าไปแล้วกว่า 90% ได้เร่งรัดผู้รับเหมาดำเนินการให้แล้วเสร็จและส่งมอบงานให้ทันตามกำหนดสัญญา เพื่อพร้อมเปิดให้บริการประชาชนในเดือนธันวาคม 2564 นี้ โดยจะใช้เป็นอาคารผู้ป่วยนอก และหอผู้ป่วยอุบัติเหตุฉุกเฉิน มีห้องเอ็กซเรย์ และซีทีแสกน ช่วยอำนวยความสะดวกให้ประชาชนได้รับบริการในสถานพยาบาลใกล้บ้าน และส่งผลในการลดความแออัดของรพ.มหาราชนครศรีธรรมราชได้อีกทางหนึ่ง
ดร.สาธิตกล่าวต่อว่า ในวันที่ 1 พฤศจิกายน รัฐบาลมีนโยบายเปิดประเทศรับนักท่องเที่ยว ซึ่ง อ.ปากพนัง เป็นพื้นที่หนึ่งที่มีนักท่องเที่ยวเดินทางมาเป็นจำนวนมาก คาดว่าอาคารหลังใหม่จะช่วยรองรับการดูแลกลุ่มดังกล่าวได้อย่างมีประสิทธิภาพ ทั้งนี้ จะผลักดันการเพิ่มอัตรากำลังคน โดยเฉพาะพยาบาลวิชาชีพให้เพียงพอกับการให้บริการประชาชน โดยจะเสนอที่ประชุม อกพ.กระทรวงพิจารณา รวมถึงรับข้อเสนอขอรับการสนับสนุน
รถเอ็กซเรย์เคลื่อนที่ สำหรับบริการผู้ป่วยโควิด 19 และซ่อมแซมเครื่องซีทีแสกนให้ใช้งานได้ปกติด้วย
สำหรับการให้บริการฉีดวัคซีนโควิด 19 ขอให้สื่อสารประชาสัมพันธ์ให้ประชาชน โดยเฉพาะ ผู้สูงอายุ ผู้ป่วย 7 กลุ่มโรคเรื้อรัง และหญิงตั้งครรภ์ 12 สัปดาห์ขึ้นไป เข้ารับการฉีดวัคซีนให้มากที่สุด เพื่อลดการป่วยหนักและเสียชีวิต และจะทำให้ประชาชนกลับมาใช้ชีวิตปกติตามวิถีใหม่ได้เร็วขึ้น
******************************** 28 ตุลาคม 2564
วันอังคารที่ 17 สิงหาคม 2564
กรมการขนส่งทางราง กระทรวงคมนาคม จัดประชุมจัดทำมาตรฐานไฟฟ้าในระบบขนส่งทางราง
เพื่อการขนส่งทางรางไทยเทียบเท่ามาตรฐานสากล
กรมการขนส่งทางราง จัดประชุมคณะกรรมการจัดทำมาตรฐานการขนส่งทางราง ครั้งที่ 5-3/2564ณ ห้องประชุมมนังคสิลา ชั้น 2 อาคาร ณ ถลาง กรมการขนส่งทางราง โดยมีนายกิตติพันธ์ ปานจันทร์อธิบดีกรมการขนส่งทางราง เป็นประธานการประชุม พร้อมด้วยผู้แทนจากหน่วยงานที่เกี่ยวข้องเข้าร่วมประชุมทางไกลผ่านระบบ Zoom ได้แก่ สำนักงานนโยบายและแผนการขนส่งและจราจร การรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท รถไฟฟ้า ร.ฟ.ท. จำกัด บริษัท ระบบขนส่งมวลชนกรุงเทพ จำกัด (มหาชน) บริษัท ทางด่วนและรถไฟฟ้ากรุงเทพ จำกัด (มหาชน) สำนักงานมาตรฐานผลิตภัณฑ์อุตสาหกรรม สถาบันวิจัยวิทยาศาสตร์และเทคโนโลยีแห่งประเทศไทย สำนักงานพัฒนาวิทยาศาสตร์และเทคโนโลยีแห่งชาติ สถาบันมาตรวิทยาแห่งชาติ สภาอุตสาหกรรมแห่งประเทศไทย สมาคมวิศวกรที่ปรึกษาแห่งประเทศไทย และกองมาตรฐานความปลอดภัยและบำรุงทาง กรมการขนส่งทางราง ในฐานะฝ่ายเลขานุการ ที่ประชุมได้ร่วมกันพิจารณาร่างมาตรฐาน จำนวน 3 มาตรฐาน ได้แก่
1) มาตรฐานระบบการจ่ายไฟฟ้ากระแสสลับ (AC electrification system) เพื่อใช้เป็นแนวทางการออกแบบ ติดตั้ง การทดสอบ และการตรวจสอบของระบบการจ่ายไฟฟ้า สถานีไฟฟ้าขับเคลื่อน รวมถึงอุปกรณ์ของระบบจ่ายไฟฟ้ากระแสสลับ โดยมาตรฐานดังกล่าวจะนำมาใช้สำหรับระบบรถไฟสายประธาน (main line) ซึ่งรวมถึงระบบรถไฟชานเมือง (commuter train) และระบบรถไฟระหว่างเมือง (intercity train) ที่ขับเคลื่อนด้วยไฟฟ้ากระแสสลับ
2) มาตรฐานรูปแบบการต่อหม้อแปลงสำหรับระบบไฟฟ้ากระแสสลับ (Transformer arrangement standard for AC electrification system) ซึ่งมาตรฐานนี้ระบุข้อกำหนดของหม้อแปลงไฟฟ้ากำลังสำหรับโหลดขับเคลื่อน ที่ใช้ในสถานีไฟฟ้าขับเคลื่อน หรือใช้ตามเส้นทางเดินรถไฟ เพื่อจ่ายกำลังให้กับระบบขับเคลื่อนแบบกระแสสลับ หรือเพื่อจ่ายกำลังให้กับบริการเสริมต่าง ๆ สำหรับรถไฟสายประธานทุกเส้นทางใหม่และเส้นทางเก่าที่ปรับปรุงเป็นระบบขับเคลื่อนด้วยไฟฟ้ากระแสสลับ
3) มาตรฐานแนะนำคุณลักษณะรถขนส่งทางราง (Recommended general standard for rolling stock) เพื่อกำหนดมาตรฐานแนะนำสำหรับคุณลักษณะรถขนส่งทางราง โดยระบุข้อแนะนำทางเทคนิค และมาตรฐานจากต่างประเทศที่สามารถใช้อ้างอิงได้กับประเภทของรถขนส่งทางราง ดังต่อไปนี้ 1. รถไฟโดยสารและรถไฟขนส่งสินค้า ( Locomotive, Diesel Multiple Units, Diesel Electric Multiple Units, Passenger Coaches, Freight Wagon) 2. รถไฟฟ้า (Electric Multiple Units) 3. รถไฟฟ้าความเร็วสูง (High Speed Trains) 4. รถราง (Tram) 5. รถไฟรางเดียว (Monorail) 6. ระบบขนส่งผู้โดยสารอัตโนมัติ (Automated People Mover : APM) หรือ7. รถขนส่งทางรางประเภทอื่น ซึ่งมาตรฐานนี้เป็นข้อแนะนำสำหรับผู้ที่เกี่ยวข้องเพื่อนำไปใช้ประโยชน์ต่อไป โดยได้คำนึงถึงเรื่องความปลอดภัยและ universal design ของตัวรถขนส่งทางรางไว้แล้วด้วย
โดยที่ประชุมมีมติเห็นชอบร่างมาตรฐานทั้ง 3 มาตรฐานดังกล่าว พร้อมทั้งมอบหมายให้ฝ่ายเลขานุการฯ ปรับปรุงมาตรฐานตามความเห็นที่ประชุม ก่อนนำเสนอกระทรวงคมนาคมเพื่อพิจารณามอบหมายให้หน่วยงานที่เกี่ยวข้องรับมาตรฐานดังกล่าวข้างต้นไปบังคับใช้เพื่อเป็นประโยชน์ต่อไป ทั้งนี้ กรมการขนส่งทางรางอยู่ระหว่างจัดทำมาตรฐานโครงสร้างพื้นฐานด้านโยธา มาตรฐานด้านเครื่องกลและตัวรถขนส่งทางราง มาตรฐานด้านไฟฟ้าและอาณัติสัญญาณ มาตรฐานด้านความปลอดภัยที่เกี่ยวข้องกับการขนส่งทางรางอื่น ๆ เพื่อลดอุบัติเหตุและเพิ่มความปลอดภัยในการขนส่งทางรางของประเทศไทยให้เทียบเท่ามาตรฐานสากลต่อไป
วันอังคารที่ 28 กันยายน 2564
กองทัพอากาศ ชี้แจงข้อสงสัยโครงการจัดหายุทโธปกรณ์ของกองทัพอากาศ
โฆษกกองทัพอากาศ ยืนยันการจัดหายุทโธปกรณ์ของกองทัพอากาศทุกโครงการ ดำเนินการตามที่กฎหมายกำหนด โดยคำนึงถึงผลประโยชน์ของชาติและกองทัพอากาศเป็นสำคัญ
วันที่ 28 กันยายน 2564 พลอากาศโท ฐานัตถ์ จันทร์อำไพ โฆษกกองทัพอากาศ ตามที่มีการนำเสนอข่าวและตั้งข้อสังเกตเกี่ยวกับการจัดหายุทโธปกรณ์ของกองทัพอากาศ จำนวน 2 โครงการ คือ 1) โครงการจัดซื้อระบบการป้องกันภัยทางอากาศระยะใกล้ พร้อมติดตั้ง และการฝึกอบรม (GBAD) และ 2) โครงการจัดซื้อดาวเทียม Micro Satellite พร้อมสถานีควบคุมภาคพื้น การฝึกอบรม อะไหล่ และอุปกรณ์อื่นๆ ที่เกี่ยวข้อง นั้น
กองทัพอากาศ ได้ดำเนินโครงการจัดซื้อระบบการป้องกันภัยทางอากาศระยะใกล้ พร้อมติดตั้ง และการฝึกอบรม (GBAD) จำนวน 1 ระบบ เพื่อพัฒนาการป้องกันฐานที่ตั้งทางทหารของกองทัพอากาศ โดยเฉพาะฐานบินปฏิบัติการที่เป็นจุดยุทธศาสตร์ที่สำคัญ ซึ่งระบบในปัจจุบันมีกำหนดหมดอายุการใช้งานในปี 2564 โดยกองทัพอากาศได้ดำเนินการจัดหาระบบทดแทน พร้อมทั้งพัฒนาขีดความสามารถให้สามารถปฏิบัติภารกิจป้องกันฐานที่ตั้งทางทหารและป้องกันภัยทางอากาศ ตามที่ระบุไว้ในสมุดปกขาวกองทัพอากาศ พ.ศ.2563 โดยโครงการดังกล่าวมีการตั้งข้อสังเกตใน 2 ประเด็น คือ
ประเด็นแรก กล่าวอ้างว่ากองทัพอากาศพยายามรวบรัดโครงการให้จบก่อนสิ้นเดือนกันยายน 2564 ข้อเท็จจริงคือ โครงการนี้ยังอยู่ในระหว่างกระบวนการจัดซื้อจัดจ้าง ซึ่งเป็นไปตามกรอบระยะเวลาและขั้นตอนที่กฎหมายกำหนด ไม่มีการรวบรัดโครงการตามที่มีผู้ตั้งข้อสังเกตแต่อย่างใด
ประเด็นที่สอง กล่าวอ้างว่ามีการเปลี่ยนวิธีการประกวดราคา จากเดิมที่ใช้การคัดเลือก มาเป็นวิธีการเจาะจงเพียงบริษัทเดียว ซึ่งอาจเข้าข่ายขัด พ.ร.บ.จัดซื้อจัดจ้างภาครัฐฯ และ พ.ร.บ.ว่าด้วยความผิดเกี่ยวกับการเสนอราคาต่อหน่วยงานภาครัฐนั้น ข้อเท็จจริงคือ การเปลี่ยนวิธีประกวดราคาจากการคัดเลือกเป็นวิธีการเจาะจง สามารถดำเนินการได้ตาม พ.ร.บ.การจัดซื้อจัดจ้างและการบริหารพัสดุภาครัฐ พ.ศ.2560 ข้อ 56
สำหรับโครงการจัดซื้อดาวเทียม Micro Satellite พร้อมสถานีควบคุมภาคพื้น การฝึกอบรม อะไหล่ และอุปกรณ์อื่นๆ ที่เกี่ยวข้อง กองทัพอากาศ ได้ดำเนินโครงการโดยมีวัตถุประสงค์เพื่อเสริมขีดความสามารถในการปฏิบัติภารกิจการลาดตระเวนและเฝ้าตรวจทางอวกาศ เพื่อรักษาผลประโยชน์ของชาติในอวกาศ โดยโครงการนี้ มีการตั้งข้อสังเกตเกี่ยวกับการแก้ไขเปลี่ยนแปลง TOR และหลักเกณฑ์การพิจารณาทำให้กองทัพอากาศเสียประโยชน์ ซึ่งข้อเท็จจริงคือ กองทัพอากาศได้ดำเนินการแก้ไขเปลี่ยนแปลง TOR และหลักเกณฑ์การพิจารณา ให้เป็นไปตามหนังสือของคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ที่ กค (กวจ) 0405.2/ว 198 ลง 8 เมษายน 2564 เรื่อง แนวทางการปฏิบัติในการจัดทำร่างขอบเขตงาน กรณีหน่วยงานของรัฐกำหนดเกณฑ์การพิจารณาโดยใช้เกณฑ์ราคาประกอบเกณฑ์อื่น ทั้งนี้ กองทัพอากาศขอยืนยันว่า การจัดหายุทโธปกรณ์ของกองทัพอากาศทุกโครงการ ดำเนินการตามที่กฎหมายกำหนด โดยคำนึงถึงผลประโยชน์ของชาติและกองทัพอากาศเป็นสำคัญ
วันพุธที่ 18 พฤษภาคม 2565
DES ยืนยัน ข่าวปลอม ปั๊มปตท.ในลาวไม่ถูกเผา
DES ยืนยัน ข่าวปลอม ปั๊มปตท.ในลาวไม่ถูกเผา
รมว.ดิจิทัลเพื่อเศรษฐกิจเเละสังคมยืนยันปั๊มปตท.ลาวไม่ถูกเผาเตือนคนโซเชียลหยุดเเชร์หยุดปั่น
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ในฐานะกำกับดูแลศูนย์ต่อต้านข่าวปลอมยืนยันว่าภาพเผาปั๊มปตทสาธารณรัฐประชาธิปไตยประชาชนลาว(สปป.ลาว)เป็นเฟกนิวส์และจากการตรวจสอบกับสถานทูตไทยประจำสปป.ลาวและผู้บริหารบริษัทปตท.ต่างยืนยันไม่มีการเผาปั๊ม ดังนั้นขอความร่วมมืออย่าแชร์ภาพอย่าส่งต่อเพราะจะสร้างความตื่นตระหนกเเละมีความผิดตามกฎหมายขณะเดียวกันก็ระบุด้วยว่าจากการตรวจสอบภาพที่ปรากฎการเเชร์ในโซเชียลรูปเป็นภาพเก่าเพราะขณะนี้ปั๊มปตท.ในสปป.ลาวใช้ตัวอักษภาษาอังกฤษคำว่าPTT ด้านนายอรรถพลฤกษ์พิบูลย์ประธานเจ้าหน้าที่บริหารและกรรมการผู้จัดการใหญ่บริษัทปตท.ยืนยันว่าเรื่องดังกล่าวไม่เป็นความจริงไม่มีการเผาปั๊มน้ำมันปตท.อย่างที่มีการเเชร์รูปออกไปในโซเชียลรูปดังกล่าวเป็นภาพเก่าเเละไม่ใช่ภาพปั๊มปตท.ในลาวเเต่อย่างใดเนื่องจากขณะนี่ปั๊มปตท.ในลาวใช้คำว่าPTT
**************
วันพุธที่ 19 มกราคม 2565
กรมทางหลวงชนบทสร้างถนนกว่า 32 กิโลเมตร เชื่อมจังหวัดแพร่ - อุตรดิตถ์ ยกระดับการคมนาคม ให้สัญจรได้อย่างสะดวกปลอดภัยในทุกฤดู
เสริมเศรษฐกิจการท่องเที่ยวภาคเหนือ ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2566
กรมทางหลวงชนบท (ทช.) กระทรวงคมนาคม ได้ดำเนินโครงการก่อสร้างถนนทางหลวงชนบทสาย พร.4001 แยกทางหลวงแผ่นดินหมายเลข 1022 - บ้านกลาง อำเภอเมือง จังหวัดแพร่ เพื่อยกระดับการคมนาคมระหว่างจังหวัดแพร่ไปยังจังหวัดอุตรดิตถ์ให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัย มากยิ่งขึ้นในทุกฤดูกาล รวมถึงส่งเสริมเศรษฐกิจการท่องเที่ยวในพื้นที่ เพิ่มคุณภาพชีวิตที่ดีให้กับประชาชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ถนนสายดังกล่าวเป็นถนนที่เชื่อมระหว่างอำเภอเมือง จังหวัดแพร่ ไปยังอำเภอท่าปลา จังหวัดอุตรดิตถ์ และเป็นเส้นทางที่มีแหล่งท่องเที่ยวเชิงธรรมชาติในสายทางที่สำคัญ ได้แก่ ภูพญาพ่อ อุทยานแห่งชาติลำน้ำน่าน ซึ่งในช่วงฤดูฝนจะมีน้ำป่าไหลเข้าเส้นทางส่งผลให้ประชาชน นักท่องเที่ยว และเจ้าหน้าที่ตรวจการณ์อุทยานเดินทางด้วยความยากลำบาก ทั้งนี้เพื่อยกระดับมาตรฐานทางหลวงชนบท เพิ่มคุณภาพชีวิตที่ดีและเพิ่มประสิทธิภาพในการเดินทางให้กับประชาชน สนับสนุนการท่องเที่ยวในพื้นที่ภาคเหนือ ทช. จึงได้ดำเนินการก่อสร้างถนนทางหลวงชนบทสาย พร.4001 แยกทางหลวงแผ่นดินหมายเลข 1022 - บ้านกลาง อำเภอเมือง จังหวัดแพร่ ระยะทางรวม 32.457 กิโลเมตร โดยก่อสร้างเป็นถนนคอนกรีตเสริมเหล็ก ขนาด 2 ช่องจราจร ไป - กลับ ผิวจราจรกว้าง 5 เมตร พร้อมติดตั้งเครื่องหมายจราจรและสิ่งอำนวยความปลอดภัยให้กับประชาชน ปัจจุบัน ทช. ได้เริ่มเข้าดำเนินการก่อสร้างไปแล้วเมื่อช่วงปลายปี 2564 ที่ผ่านมา โดยใช้งบประมาณในการก่อสร้างรวม 126.100 ล้านบาท เป็นงบผูกพันปี 2564 - 2567 คาดว่าจะก่อสร้างแล้วเสร็จประมาณเดือนธันวาคม 2566 ต่อไป
วันพฤหัสบดีที่ 7 กรกฎาคม 2565
กรุงไทยจัดใหญ่ขายเพิ่มหุ้นกู้อนุพันธ์แฝง “Krungthai Inverse Floater” การันตีเงินต้น100% ดีเดย์ 8-12 ก.ค.นี้
เตรียมเปิดจองหุ้นกู้อนุพันธ์แฝงหุ้นกู้อนุพันธ์แฝง “Krungthai Inverse Floater” ทั้งสองรุ่นอีกครั้งระหว่างวันที่ 8-12 กรกฎาคม 2565 เพื่อรองรับความต้องการของนักลงทุนที่สนใจลงทุนในช่วงระยะเวลาไม่นานมาก และต้องการการคุ้มครองเงินต้นเต็มจำนวน
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า จากความสำเร็จของการจำหน่ายหุ้นกู้อนุพันธ์แฝง “Krungthai Inverse Floater” ทั้งรุ่นไม่ทวีคูณ และรุ่นทวีคูณในช่วงเดือนมิถุนายนที่ผ่านมา ธนาคารมุ่งมั่นพัฒนาผลิตภัณฑ์การเงินและนวัตกรรมการลงทุน เพื่อตอบโจทย์ความต้องการของลูกค้าทุกกลุ่มอย่างต่อเนื่อง โดยเตรียมเปิดจองหุ้นกู้อนุพันธ์แฝงทั้งสองรุ่นอีกครั้งระหว่างวันที่ 8-12 กรกฎาคม 2565 เพื่อรองรับความต้องการของนักลงทุนที่สนใจลงทุนในช่วงระยะเวลาไม่นานมาก และต้องการการคุ้มครองเงินต้นเต็มจำนวน พร้อมผลตอบแทนขั้นต่ำ โดยมีมุมมองเกี่ยวกับอัตราดอกเบี้ยของไทยว่า จะไม่ปรับขึ้นมาก
นายรวินทร์ บุญญานุสาสน์ กล่าวต่อว่า นักลงทุนให้ความสนใจซื้อหุ้นกู้อนุพันธ์แฝง Krungthai Inverse Floater จำนวนมาก เนื่องจากจุดเด่นที่สามารถตอบโจทย์นักลงทุนได้ ทั้งในเรื่องการคุ้มครองเงินต้น 100% โดยธนาคารกรุงไทย ซึ่งมีอันดับความน่าเชื่อถือที่ AAA อัตราดอกเบี้ยงวดแรกที่จูงใจ และการรับประกันดอกเบี้ยขั้นต่ำตลอดอายุหุ้นกู้ ตลอดจนระยะเวลาการลงทุน 2 ปีที่ไม่ยาวมากนัก
สำหรับผลตอบแทนจากการลงทุน จะเป็นดอกเบี้ยแบบลอยตัวย้อนทิศ อ้างอิงกับอัตราดอกเบี้ย THOR ซึ่งเป็นดอกเบี้ยที่เคลื่อนไหวใกล้ชิดกับดอกเบี้ยนโยบายของธนาคารแห่งประเทศไทย (ธปท.) และประกาศโดยธปท.ทุกวัน โดยผลตอบแทนที่นักลงทุนได้รับจะย้อนทิศ หรือสวนทางกับอัตราดอกเบี้ยอ้างอิง ภายใต้ภาวะเงินเฟ้อที่อยู่ในระดับสูง ถึงแม้ตลาดมีการคาดการณ์แนวโน้มการปรับขึ้นดอกเบี้ย แต่นักลงทุนส่วนหนึ่งมองว่า อัตราดอกเบี้ยไทยจะไม่สามารถปรับตัวขึ้นมากในช่วงสองปีที่ลงทุน เนื่องจากเศรษฐกิจไทยยังไม่ฟื้นตัวเต็มที่ ภาวะเงินเฟ้อเกิดจากปัจจัยด้านอุปทาน เช่น ราคาน้ำมัน การลงทุนใน Krungthai Inverse Floater จึงเป็นทางเลือกการลงทุนที่มีโอกาสได้รับผลตอบแทนสูงกว่าการลงทุนอื่นที่มีอันดับความน่าเชื่อถือใกล้เคียงกัน
นอกจากนี้ ธนาคารยังจำหน่ายหุ้นกู้อนุพันธ์แฝง Krungthai Inverse Floater รุ่นทวีคูณ ซึ่งจะเพิ่มโอกาสสร้างผลตอบแทนสูงกว่ารุ่นปกติ แต่ยังคงคุ้มครองเงินต้น และผลตอบแทนขั้นต่ำเช่นเดียวกัน สำหรับนักลงทุนที่สนใจ สามารถสอบถามรายละเอียดที่ธนาคารกรุงไทยทุกสาขา หรือ อีเมล sps@krungthai.com หรือโทร 02-208-4691, 02-208-4673
วันพุธที่ 1 กันยายน 2564
ปลัด วธ.  เป็นประธานการประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๗/๒๕๖๔
การประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๗/๒๕๖๔ ผ่านระบบ Zoom ไปยังสำนักงานวัฒนธรรมจังหวัดทั่วประเทศ
วันที่ ๑ กันยายน ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๗/๒๕๖๔ ผ่านระบบ Zoom ไปยังสำนักงานวัฒนธรรมจังหวัดทั่วประเทศ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหารสำนักงานปลัดกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
ทั้งนี้ ปลัด วธ. ได้มอบเกียรติบัตรบุคคลคุณธรรม : พอเพียง วินัย สุจริต จิตอาสา ของสำนักงานปลัดกระทรวงวัฒนธรรมและสำนักงานรัฐมนตรี ประจำปีงบประมาณ พ.ศ. ๒๕๖๔ โดยผลการตัดสินบุคคลคุณธรรม มีดังนี้ ๑. ด้านพอเพียง ได้แก่ นางสาวบรรพตี ไวยกาญจน์ นักวิเคราะห์นโยบายและแผนชำนาญการ กลุ่มพัฒนาระบบบริหาร ๒. ด้านวินัย ได้แก่ นายมานัด สัตตัง พนักงานขับรถยนต์ กองพิธีการศพที่ได้รับพระราชทาน ๓. ด้านสุจริต ได้แก่ นางสาวอัมพร ต้องชลวน นักวิชาการตรวจสอบภายในชำนาญการ กลุ่มตรวจสอบภายใน ๔. ด้านจิตอาสา ได้แก่ นางสาววัชนี พุ่มโมรี นักประชาสัมพันธ์ชำนาญการพิเศษ กองยุทธศาสตร์และแผนงาน
วันอังคารที่ 15 มีนาคม 2565
ครม.รับทราบผลการดำเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ำหนักเกินของ คณะกรรมการ ป.ป.ช. โดยมุ่งเอาผิดกับผู้ประกอบการด้วย พร้อมทำเอ็มโอยูโครงการรถบรรทุกสีขาว
ครม.รับทราบผลการดำเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ำหนักเกินของ คณะกรรมการ ป.ป.ช. โดยมุ่งเอาผิดกับผู้ประกอบการด้วย พร้อมทำเอ็มโอยูโครงการรถบรรทุกสีขาว
วันที่ 15 มีนาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) รับทราบผลการดำเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ำหนักเกินของคณะกรรมการป้องกันและปราบปรามการทุจริตแห่งชาติ(คณะกรรมการป.ป.ช.) ตามที่กระทรวงคมนาคมเสนอ โดยได้ มีการแต่งตั้งคณะกรรมการพิจารณาแนวทางการดำเนินการเพื่อป้องกันการทุจริตเกี่ยวกับรถบรรทุกน้ำหนักเกินและได้ประชุมครั้งแรก เมื่อวันที่ 21 มกราคม 2565 มีสาระสำคัญ เช่น ประเด็นเรื่อง การบังคับใช้กฎหมายให้สามารถเอาผิดและลงโทษผู้ประกอบการที่บรรทุกน้ำหนักเกินอย่างเป็นรูปธรรม ในประเด็นนี้ การจับกุมรถบรรทุกน้ำหนักเกินของกรมทางหลวงและกรมทางหลวงชนบท จะสิ้นสุดเมื่อลงบันทึกประจำวันที่สถานีตำรวจในท้องที่ และจะมีการเพิ่มข้อความในบันทึกการจับกุมให้ดำเนินการกับผู้ว่าจ้างด้วย
ทั้งนี้กรมทางหลวงจะสรุปผลการจับกุมรถบรรทุกน้ำหนักเกินเป็นรายเดือนให้กรมการขนส่งทางบก ดำเนินการลงโทษในส่วนที่เกี่ยวข้อง โดยจะมีการระบุหมายเลขทะเบียนรถ จังหวัดที่รถจดทะเบียน และระบุว่ารถมีการดัดแปลงหรือไม่ หากพบว่ามีการกระทำความผิดให้ลงโทษตามกฎหมายอย่างเคร่งครัดต่อไป
นอกจากนี้หน่วยงานในสังกัดกระทรวงคมนาคม ส่วนราชการ รัฐวิสาหกิจ ภาคอุตสาหกรรมปิโตรเลียม และสหพันธ์และสมาคมด้านการขนส่งได้มีการลงนามในเอ็มโอยู โครงการรถบรรทุกสีขาว ว่าด้วยความร่วมมือในการกำกับควบคุมยานพาหนะไม่ให้บรรทุกน้ำหนักเกินกว่าที่กฎหมายกำหนด และมีการจัดอบรมให้ความรู้แก่หัวหน้าส่วนราชการ เจ้าพนักงานทางหลวง และเจ้าหน้าที่ผู้เกี่ยวข้องเพื่อนำไปใช้ในการปฏิบัติงาน และให้กรมส่งเสริมการปกครองท้องถิ่นคัดเลือกอปท.ที่มีปัญหาเรื่องรถบรรทุกน้ำหนักเกินและขยายผลในพื้นที่อื่นๆเพื่อรวบรวมให้กรมทางหลวงชนบทดำเนินการต่อไป และให้กรมอุตสาหกรรมพื้นฐานและการเหมืองแร่และสำนักงานคณะกรรมการอ้อยและน้ำตาลทรายรวบรวมรายชื่อสมาคม สมาพันธ์ หน่วยงานที่เกี่ยวข้องกับการขนส่งด้วยรถบรรทุก เพื่อให้กรมทางหลวงจัดทำเอ็มโอยูเพิ่มเติมต่อไป
สำหรับประเด็นเรื่องการแก้ไขปัญหาการบังคับใช้กฎหมายนั้นกรมทางหลวงได้ศึกษาแนวทางแก้ไขกฎหมายในเบื้องต้นแล้ว โดยจะแก้ไขจากโทษอาญาให้เป็นโทษทางแพ่งที่มีอัตราก้าวหน้า รวมทั้งได้ศึกษาการเก็บค่าธรรมเนียมรถบรรทุกพิเศษ เช่น กลุ่มรถขนาดใหญ่ โดยจะแก้ไขพระราชกำหนดค่าธรรมเนียมการใช้ยานยนต์บนทางหลวงและสะพาน พ.ศ. 2497 ซึ่งขณะนี้อยู่ระหว่างศึกษารายละเอียด และที่ประชุมได้มอบหมายให้กรมทางหลวงประสานกับสำนักงานตำรวจแห่งชาติเพื่อพิจารณาการแก้ไขกฎหมายที่เกี่ยวข้องเพื่อให้สามารถบังคับใช้กฎหมายได้อย่างมีประสิทธิภาพมากขึ้น
---------------------------
วันจันทร์ที่ 8 พฤศจิกายน 2564
สปสช. จับมือ HITAP เปิดช่องทางใหม่ "ucbp.nhso.go.th" หนุน ปชช. ร่วมเสนอความคิดเห็นเพิ่มสิทธิบัตรทอง
....
สำนักงานหลักประกันสุขภาพแห่งชาติ (สปสช.) ร่วมกับ โครงการประเมินเทคโนโลยีและนโยบายด้านสุขภาพ (HITAP) เปิดตัวเว็บไซต์ ucbp.nhso.go.th ซึ่งเป็นอีกหนึ่งช่องทางที่"ผู้มีส่วนได้เสีย" หรือ "ประชาชาชนทั่วไป" สามารถเสนอ "หัวข้อปัญหา" เพื่อการปรับปรุงพัฒนาสิทธิประโยชน์บัตรทอง
.
เมื่อประชาชนเสนอความคิดเห็นเข้ามา จะแบ่งออกเป็น 3 ประเภท
✔️1. การรักษา
✔️2. การป้องกันโรค
✔️3. โรคหายาก
.
ต่อจากนั้น ทีมวิชาการจะทำการประเมินเบื้องต้นว่า หัวข้อไหนควรนำไปศึกษาอย่างละเอียด เพื่อให้ได้ชุดสิทธิประโยชน์ใหม่ ซึ่งทุกข้อเสนอของประชาชน สปสช. จะรับฟังและนำไปประมวลว่า จะนำไปสู่การปรับปรุงระบบบัตรทองให้ดีขึ้นได้อย่างไรต่อไป
#ไทยคู่ฟ้า#ร่วมต้านโควิด19
-------------------
วันพุธที่ 6 กรกฎาคม 2565
PM to visit Kamphaeng Phet province on July 7
PM to visit Kamphaeng Phet province on July 7
July 5, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to take a field visit to Kamphaeng Phet province on July 7, 2022 to follow up on the implementations under the Government’s policies related to agriculture, poverty eradication, water management, and development of people of all ages. His schedule is as follows:
In the morning at 0915hrs, the Prime Minister will pay a homage to Kamphaeng Phet City Pillars, and the Abbot of Wat Khoo Yang Temple in Maung district. Then, he will visit a large-scale banana plantation at Phutsa subdistrict, Khlong Khlung district, where the Prime Minister will be briefed by the Governor of Kamphaeng Phet on the operation of the province’s Center for Poverty Eradication and Sustainable Development of People of All Ages under Sufficiency Economy Philosophy, and by head of Phutsa large-scale banana plantation. According to the Government Spokesperson, the development of large-scale farming by adopting modern agriculture and enhancing capacity of the farmers is one of the Government’s priorities to eradicate poverty, sustainably develop the people of all ages in accordance with the Sufficiency Economy Philosophy, and improve crop quality and productivity standards with appropriate modern technology.
The Prime Minister will, then, go to Wang Bua subdistrict, Khlong Khlung district to observe the work on poverty eradication and sustainable development of people of all ages under Sufficiency Economy Philosophy, and hand over houses donated by Kamphaeng Phet Red Cross Chapter under the Red Cross Housing Project implemented on auspicious occasion of His Majesty the King’s 70th birthday anniversary and Her Majesty Queen Sirikit The Queen Mother's 90th birthday anniversary.
In the afternoon, the Prime Minister will visit Nong Kwan temporary weir in Wang Kham subdistrict, Khlong Khlung district to observe the province’s water management and water source provision. Water contained will benefit the area of 101,000 rai covering Kamphaeng Phet’s Khlong Khlung and Khanu Waralak Buri districts, and Nakhon Sawan’s Banphot Pisai district. The Prime Minister will also meet with the people to hear their insights and problems.
Later in the day, he will observe the implementation of “Khanu Waralak Buri Model”, GAP (Good Agricultural Practices) rice farming community, at San Dor subdistrict, Khanu Waralak Buri district, and meet with the farmers and local people before returning to Bangkok. “Khanu Waralak Buri Model” is mobilized by an integration of over 800 farmers from 5 subdistricts in Khanu Waralak Buri district, and is a pilot model to rice farming communities in several provinces.
วันศุกร์ที่ 16 กรกฎาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 9 – 15 กรกฎาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 9 – 15 กรกฎาคม 2564 พบการกระทำผิด จำนวน 468 คดี คิดเป็นเงินค่าปรับ 7.60 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 9 – 15 กรกฎาคม 2564) พบว่ามีการกระทำผิด จำนวน 468 คดี คิดเป็นเงินค่าปรับ 7.60 ล้านบาท โดยแยกเป็น สุรา จำนวน 274 คดี ค่าปรับ 2.46 ล้านบาท ยาสูบ จำนวน 112 คดี ค่าปรับ 2.39 ล้านบาท ไพ่ จำนวน 8 คดี ค่าปรับ 0.20 ล้านบาท น้ำมันและผลิตภัณฑ์น้ำมัน จำนวน 29 คดี ค่าปรับ 0.91 ล้านบาท น้ำหอม จำนวน 1 คดี ค่าปรับ 0.50 ล้านบาท รถจักรยานยนต์ จำนวน 37 คดี ค่าปรับ 0.63 ล้านบาท และสินค้าอื่น ๆ จำนวน 7 คดี ค่าปรับ 0.51 ล้านบาท โดยมีของกลางแยกเป็นน้ำสุรา จำนวน 1,662.045 ลิตร ยาสูบ จำนวน 5,112 ซอง ไพ่ จำนวน 868 สำรับ น้ำมันและผลิตภัณฑ์น้ำมัน จำนวน 20,985.000 ลิตร น้ำหอม จำนวน 1,939 ขวด รถจักรยานยนต์ จำนวน 47 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 15 กรกฎาคม 2564 พบว่ามีการกระทำผิด จำนวน 21,214 คดี คิดเป็นเงินค่าปรับ 479.51 ล้านบาท โดยแยกเป็น สุรา จำนวน 12,141 คดี ค่าปรับ 107.27 ล้านบาท ยาสูบ จำนวน 5,904 คดี ค่าปรับ 237.13 ล้านบาท ไพ่ จำนวน 449 คดี ค่าปรับ 6.99 ล้านบาท น้ำมันและผลิตภัณฑ์น้ำมัน จำนวน 1,048 คดี ค่าปรับ 56.68 ล้านบาท น้ำหอม จำนวน 86 คดี ค่าปรับ 3.74 ล้านบาท รถจักรยานยนต์ จำนวน 1,115 คดี ค่าปรับ จำนวน 29.52 ล้านบาท และสินค้าอื่น ๆ จำนวน 471 คดี ค่าปรับ 38.18 ล้านบาท โดยมีของกลางแยกเป็นน้ำสุรา จำนวน 1,664,152.554 ลิตร ยาสูบ จำนวน 683,848 ซอง ไพ่ จำนวน 36,331 สำรับ น้ำมันและผลิตภัณฑ์น้ำมัน จำนวน 1,617,716.000 ลิตร น้ำหอม จำนวน 123,463 ขวด รถจักรยานยนต์ จำนวน 1,938 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 11 กุมภาพันธ์ 2565
ผู้ช่วยรมว.วธ.เป็นประธานพิธีเปิดงานมหกรรมวัฒนธรรมแห่งชาติ วิถีถิ่น วิถีไทย “เสน่ห์หนังเมืองโนรา รังสรรค์ศิลป์ถิ่นใต้”
ผู้ช่วยรมว.วธ.เป็นประธานพิธีเปิดงานมหกรรมวัฒนธรรมแห่งชาติ วิถีถิ่น วิถีไทย “เสน่ห์หนังเมืองโนรา รังสรรค์ศิลป์ถิ่นใต้”
วันที่ ๑๑ กุมภาพันธ์ ๒๕๖๕ เวลา ๑๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานพิธีเปิดงานมหกรรมวัฒนธรรมแห่งชาติ วิถีถิ่น วิถีไทย “เสน่ห์หนังเมืองโนรา รังสรรค์ศิลป์ถิ่นใต้” โดยมีนางยุพา ทวีวัฒนะกิจบวร ปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม นายวิญญ์ สิทธิเชนทร์ รองผู้ว่าราชการจังหวัดพัทลุง ผู้บริหารกระทรวงวัฒนธรรม วัฒนธรรมจังหวัดภาคใต้ ผู้แทนองค์กรปกครองส่วนท้องถิ่น นักแสดงจากสถาบันบัณฑิตพัฒศิลป์ และแขกผู้มีเกียรติเข้าร่วมงาน ซึ่งงานดังกล่าวกำหนดจัดขึ้นระหว่างวันที่ ๑๑ - ๑๓ กุมภาพันธ์ ๒๕๖๕ ณ ตลาดน้ำทะเลน้อย อำเภอควนขนุน จังหวัดพัทลุง
วันจันทร์ที่ 4 กรกฎาคม 2565
​ทรงพระเจริญ  ๔ กรกฎาคม วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ควรมิควรแล้วแต่จะโปรดเกล้าโปรดกระหม่อม
ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
วันอาทิตย์ที่ 29 สิงหาคม 2564
ประกาศ​ ขสมก.​ ประจำวันที่ 29 สิงหาคม 2564 พบพนักงานติดเชื้อไวรัส COVID-19 จำนวน 5 ราย
ประกาศ​ ขสมก.​ ประจำวันที่ 29 สิงหาคม 2564 พบพนักงานติดเชื้อไวรัส COVID-19 จำนวน 5 ราย
1)​ พนักงานขับรถโดยสารปรับอากาศ สาย 505 เพศชาย อายุ 59 ปี
2)​ พนักงานเก็บค่าโดยสารรถปรับอากาศ สาย 140 เพศหญิง อายุ 35 ปี
3)​ พนักงานขับรถโดยสารธรรมดา สาย 82 เพศชาย อายุ 59 ปี (ปัจจุบันปฏิบัติหน้าที่นายท่าปล่อยรถโดยสาร สาย 82 เนื่องจากพนักงานป่วยเป็นโรคเส้นเลือดในสมองตีบ)
4)​ พนักงานเก็บค่าโดยสารรถปรับอากาศ สาย 516 เพศชาย อายุ 56 ปี
5) พนักงานขับรถโดยสารปรับอากาศ สาย 2 เพศชาย อายุ 46 ปี
วันพฤหัสบดีที่ 16 ธันวาคม 2564
​หัวหน้าผู้ตรวจฯ วิษณุ เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3
นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3
หัวหน้าผู้ตรวจฯ วิษณุ เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3
วันนี้ (15 ธันวาคม 2564) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3 ภาคกลาง Innovation Capacity Enhancement and Networking (ICON Program) โดยมีวัตถุประสงค์เพื่อพัฒนาบุคลากรสำนักงานอุตสาหกรรมจังหวัดในฐานะตัวแทนกระทรวงอุตสาหกรรมในส่วนภูมิภาค ซึ่งมีหน้าที่ส่งเสริมและพัฒนานวัตกรรมผู้ประกอบการ วิสาหกิจเริ่มต้น (Startup) ให้สามารถขับเคลื่อนเศรษฐกิจในระดับภูมิภาคให้มีความเข้มแข็งและเติบโตอย่างยั่งยืนได้ในอนาคต โดยมี ข้าราชการ และเจ้าหน้าที่จากสำนักงานอุตสาหกรรมจังหวัดในเขตภาคกลางและภาคตะวันตก จำนวน 25 จังหวัด เข้าร่วมการอบรม ซึ่งจัดขึ้นระหว่างวันที่ 13-15 ธันวาคม 2564 ณ โรงแรมพูลแมน คิง พาวเวอร์ กรุงเทพฯ
วันศุกร์ที่ 14 มกราคม 2565
กรมการจัดหางาน ย้ำเส้นตาย ส่งข้อมูลเงินสมทบผ่านระบบ e – Service ภายในวันที่ 17 ม.ค. 65
นายไพโรจน์ โชติกเสถียร อธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางาน ปรับเปลี่ยนเงื่อนไขโครงการส่งเสริมและรักษาระดับการจ้างงานในธุรกิจ SMEs ตามมติครม. เมื่อวันที่ 11 มกราคม 2565
เพื่อให้นายจ้าง/สถานประกอบการที่เสียสิทธิการรับเงินอุดหนุนในงวดเดือนธันวาคม 2564 ที่ผ่านมา เนื่องจากไม่ได้ส่งข้อมูลเงินสมทบฯ ผ่านระบบ e - Service ของสำนักงานประกันสังคมภายในกำหนด มีโอกาสได้รับเงินอุดหนุนในเดือนธันวาคม 64 และมกราคม 65 ในอัตรา 3,000 บาท ต่อลูกจ้างสัญชาติไทย 1 คนต่อเดือน โดยนายจ้าง/สถานประกอบการจะต้องลงทะเบียนสมัครใช้บริการระบบ e-Service ของสำนักงานประกันสังคม เมื่อสมัครแล้วจะต้องนำส่งข้อมูลเงินสมทบผ่านระบบ e-Service ของสำนักงานประกันสังคมภายในวันที่ 17 มกราคม 2565 และรักษาระดับการจ้างงานไม่ต่ำกว่าร้อยละ 95 ในระหว่างเข้าร่วมโครงการฯเพื่อมีสิทธิได้รับเงินอุดหนุนจากรัฐบาล หากสถานประกอบการไม่ปฏิบัติตามเงื่อนไขภายในกำหนดเวลาจะไม่มีสิทธิรับเงินอุดหนุนดังกล่าว
“สำหรับเงื่อนไขที่ได้รับการพิจารณาปรับเปลี่ยน มีดังนี้
1. นายจ้างที่เข้าร่วมโครงการหากเคยนำส่งข้อมูลเงินสมทบผ่านระบบ e-Service ของสำนักงานประกันสังคม ตั้งแต่เดือนมกราคม 2564 จนถึงก่อนวันที่ 16 ธันวาคม 2564 จะได้รับเงินอุดหนุน จำนวน 2 เดือน (ธ.ค. 64 – ม.ค. 65)
2. นายจ้างที่เข้าร่วมโครงการแต่มีการนำส่งข้อมูลเงินสมทบผ่านระบบ e-Service ของสำนักงานประกันสังคม หลังวันที่ 15 ธันวาคม 2564 ที่ได้นำส่งข้อมูลฯ ภายในวันที่ 17 มกราคม 2565 จึงจะได้รับเงินอุดหนุน จำนวน 2 เดือน (ธ.ค. 64 – ม.ค. 65) หากปฏิบัติตามเงื่อนไขข้อใดข้อหนึ่ง และรักษาระดับการจ้างงานไม่ต่ำกว่าร้อยละ 95 ในระหว่างเข้าร่วมโครงการฯ จะมีสิทธิรับเงินอุดหนุน งวดเดือนธันวาคม 2564 และเดือนมกราคม 2565”อธิบดีกรมการจัดหางานกล่าว
วันพฤหัสบดีที่ 13 มกราคม 2565
โฆษกรัฐบาลเผยเจ้าหน้าที่โยธาฯ เข้าสำรวจอาคาร สถานที่ทำเนียบรัฐบาล เพื่อติดตามการบำรุงรักษาตามภารกิจปกติด้านอาคารสถานที่เท่านั้น
โฆษกรัฐบาลเผยเจ้าหน้าที่โยธาฯ เข้าสำรวจอาคาร สถานที่ทำเนียบรัฐบาล เพื่อติดตามการบำรุงรักษาตามภารกิจปกติด้านอาคารสถานที่เท่านั้น
วันที่ 13 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผยข้อเท็จจริง กรณีเจ้าหน้าที่กรมโยธาธิการและผังเมือง เข้าสำรวจอาคาร สถานที่บริเวณทำเนียบรัฐบาล รวมทั้งรั้วโดยรอบทำเนียบรัฐบาลวานนี้ เป็นเพียงขั้นตอนรวบรวมข้อมูล เพื่อเตรียมการปรับปรุง บำรุง รักษาตามภารกิจปกติด้านอาคารสถานที่ เบื้องต้นยังไม่มีการจัดตั้งโครงการปรับปรุงรั้วทำเนียบรัฐบาล ในขณะนี้
นายธนกร ยังกล่าวว่า จากการสอบถามเจ้าหน้าที่เกี่ยวข้องทราบว่า คณะกรรมการที่ปรึกษาปรับปรุงอาคารโบราณสถานและอาคาร สถานที่ ที่อยู่ในความรับผิดชอบของสำนักเลขาธิการนายกรัฐมนตรี ซึ่งประกอบด้วย ผู้ทรงวุฒิจากจุฬาลงกรณ์มหาวิทยาลัย กรมศิลปากร กรมโยธาธิการและผังเมือง ได้จัดส่งเจ้าหน้าที่เข้ามาสำรวจอาคารสถานที่รวมทั้งรั้วโดยรอบทำเนียบฯ เพื่อศึกษาความเป็นไปได้ในการบำรุงรักษาอาคารสถานที่ โดยเสนอความเหมาะสมให้คณะกรรมการฯ พิจารณาก่อน จากนั้นยังต้องนำเสนอให้กรมศิลปากรพิจารณาก่อนจะมีการดำเนินการใด ๆ ซึ่งทำเนียบรัฐบาล จะให้ความสำคัญในการจัดลำดับการใช้งบประมาณ ในเรื่องที่รัฐบาลให้ความจำเป็นเร่งด่วนก่อน ทั้งนี้ การปรับปรุงรั้วโดยรอบทำเนียบรัฐบาลครั้งสุดท้าย เมื่อปี 2546 ในโอกาสที่ประเทศไทยเป็นเจ้าภาพจัดการประชุมเอเปค 2003
นายธนกร ยังเชื่อว่า การนำเสนอปรับปรุงความสูงของรั้วเป็นเพียงข้อเสนอแนะด้านวิศวกรรมสถานที่ ไม่เกี่ยวข้องกับการที่จะรองรับการชุมนุมหน้าทำเนียบรัฐบาล เพราะที่ผ่านมา นายกรัฐมนตรีให้ความใส่ใจ ให้เจ้าหน้าที่ไปอำนวยความสะดวกและดูแลความปลอดภัยพี่น้องประชาชนที่มาชุมนุมหน้าทำเนียบฯ รวมทั้งส่งผู้แทนไปรับเรื่องราวร้องทุกข์มาโดยตลอด จึงไม่อยากให้มีการเชื่อมโยงประเด็นที่ไม่เกี่ยวข้อง
วันพฤหัสบดีที่ 14 ตุลาคม 2564
สธ. รับมอบเครื่องช่วยหายใจ พร้อมระบบติดตามสัญญาณชีพแบบรวมศูนย์ จากภาคเอกชน
กระทรวงสาธารณสุข รับมอบเครื่องช่วยหายใจพร้อมระบบติดตามการทำงานของหัวใจและสัญญาณชีพแบบรวมศูนย์ (Vent-Central System) 8 ชุด และอุปกรณ์กรองเชื้อโรคประสิทธิภาพสูง 2,000 ชิ้น เพื่อสนับสนุนบุคลากรทางการแพทย์ในการดูแลผู้ป่วยโควิด 19
วันนี้ (14 ตุลาคม 2564 ) ที่ สำนักงานปลัดกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข พร้อมด้วยคณะผู้บริหาร รับมอบเครื่องช่วยหายใจพร้อมระบบติดตามการทำงานของหัวใจและสัญญาณชีพแบบรวมศูนย์ (Vent-Central System)จำนวน 8 ชุด และอุปกรณ์กรองเชื้อโรคประสิทธิภาพสูงจำนวน 2,000 ชิ้น รวมมูลค่า 9,600,000 บาท จาก บริษัทเดรเกอร์ เมดิคัล (ประเทศไทย) จำกัด และบริษัทในเครือบริษัทเดรเกอร์ เมดิคัล เยอรมนี โดยมีคุณเกื้อกูล บานเพ็ชร กรรมการผู้จัดการ และคณะ เป็นผู้แทนมอบ พร้อมด้วย นายฮานส์ อูลริช ซูดเบค อุปทูตสถานเอกอัครราชทูตสหพันธ์สาธารณรัฐเยอรมนี ประจำประเทศไทย ร่วมเป็นสักขีพยาน
นายแพทย์ณรงค์กล่าวว่า นับตั้งแต่เกิดการแพร่ระบาดของโรคโควิด 19 องค์กรทั้งภาครัฐ ภาคเอกชน และประชาชนกว่า 1,000 ราย ได้ร่วมบริจาคเวชภัณฑ์ อุปกรณ์ทางการแพทย์ ตลอดจนเครื่องอุปโภคบริโภคให้กับกระทรวงสาธารณสุขมาอย่างต่อเนื่อง ถือเป็นส่วนสำคัญที่ช่วยสนับสนุนให้การป้องกันควบคุมโรคและดูแลป่วยโควิด 19ของไทยดำเนินไปได้ด้วยดี โดยขณะนี้ประเทศไทยมีแนวโน้มผู้ติดเชื้อลดลง มีการปรับระบบการดูแลรักษาที่บ้านและชุมชนสำหรับผู้ป่วยที่ไม่มีอาการ เพื่อให้ผู้ป่วยที่มีอาการหนักได้เข้าสู่การรักษาในโรงพยาบาล ซึ่งอุปกรณ์ทางการแพทย์ที่บริษัทเดรเกอร์ เมดิคัล (ประเทศไทย) จำกัด และบริษัทในเครือ นำมามอบให้ในวันนี้ จะเป็นประโยชน์อย่างมากในการดูแลผู้ป่วยที่มีอาการปอดอักเสบและต้องใช้เครื่องช่วยหายใจ และจะช่วยลดอาการป่วยรุนแรงและเสียชีวิตได้
“กระทรวงสาธารณสุข ขอขอบคุณผู้มีจิตศรัทธา ที่นำอุปกรณ์ทางการแพทย์มามอบให้ ช่วยต่อลมหายใจให้กับผู้ป่วยโควิด 19 และผู้ป่วยวิกฤตอื่นๆ ได้อีกจำนวนมาก โดยกระทรวงสาธารณสุขจะเร่งจัดส่งไปยังโรงพยาบาลที่มีความจำเป็นต้องใช้ในการดูแลผู้ป่วยโดยเร็วที่สุด”นายแพทย์ณรงค์กล่าว
****************************** 14 ตุลาคม 2564
วันศุกร์ที่ 11 มีนาคม 2565
อนุทิน ชื่นชมวิสาหกิจชุมชนชีววิถี ต.น้ําเกี๋ยน จ.น่าน พัฒนาสมุนไพรท้องถิ่น สร้างรายได้กว่า 30 ล้านบาท
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมวิสาหกิจชุมชนชีววิถี ต.น้ําเกี๋ยน จ.น่าน แปรรูปและยกระดับพืชสมุนไพรท้องถิ่น ตั้งแต่ต้นน้ำ กลางน้ำ และปลายน้ำ ปีที่ผ่านมาสร้างรายได้กว่า 30 ล้านบาท
วันนี้ (11 มีนาคม 2565 ) ที่วิสาหกิจชุมชนชีววิถี ตําบลน้ําเกี๋ยน อําเภอภูเพียง จังหวัดน่าน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ศ.คลินิก เกียรติคุณ นพ.อุดม คชินทร ประธานคณะกรรมการปฏิรูปประเทศด้านสาธารณสุข นพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ลงพื้นที่ตรวจเยี่ยมการดำเนินงาน พัฒนาสมุนไพรครบวงจรสร้างรายได้ให้ชุมชน
นายอนุทินกล่าวว่า ต้องขอชื่นชมวิสาหกิจชุมชนชีววิถีตําบลน้ําเกี๋ยน ที่แปรรูปและยกระดับพืชสมุนไพรท้องถิ่นเป็นผลิตภัณฑ์ต่างๆ ตั้งแต่ต้นน้ำโดยผลิตวัตถุดิบสมุนไพรในชุมชนด้วยวิธีเกษตรอินทรีย์ ทำให้ได้วัตถุดิบที่ปลอดภัย,กลางน้ำมีขั้นตอนการผลิตตามมาตรฐาน GMP มีระบบตรวจสอบคุณภาพ ก่อนถึงมือผู้บริโภค และปลายน้ำมีการต่อยอดเชิงธุรกิจ เช่น ร้านอาหาร แหล่งท่องเที่ยวเส้นทางสมุนไพร สร้างอาชีพและรายได้ให้ชุมชนมาอย่างต่อเนื่อง และมีการจำหน่ายผลิตภัณฑ์ ทั้งในประเทศและส่งออกไปยังต่างประเทศ โดยปี 2564 ที่ผ่านมา สามารถสร้างรายได้กว่า 30 ล้านบาท และนำเงินปันผลเฉลี่ยเข้ากองทุนคืนสู่สังคม พัฒนาชุมชน รพ.สต.วัด บ้าน โรงเรียน รวมถึงมอบเป็นทุนการศึกษาแก่นักเรียนในพื้นที่ นอกจากนี้ยังมีแผนขยายการดำเนินงานตามนโยบายของกระทรวงสาธารณสุข ในการพัฒนาพืชกัญชา กัญชง เพื่อใช้ประโยชน์ทางการแพทย์ และแปรรูปเป็นผลิตภัณฑ์สุขภาพ เครื่องสำอาง อาหาร เครื่องดื่ม
นายอนุทิน กล่าวต่อว่า การดำเนินงานของวิสาหกิจชุมชนบ้านน้ำเกี๋ยน เป็นตัวอย่าง ที่ดีสำหรับวิสาหกิจชุมชนแห่งอื่นๆ ในการพัฒนายกระดับผลิตภัณฑ์สมุนไพรในพื้นที่ ให้คนในชุมชนได้มีอาชีพ มีรายได้ มีคุณภาพชีวิตที่ดีขึ้น ซึ่งกระทรวงสาธารณสุขพร้อมสนับสนุนและอำนวยความสะดวกในทุกขั้นตอน รวมถึงการพัฒนา กัญชาและกัญชงที่กำลังจะดำเนินการต่อไปด้วย
****************************************** 11 มีนาคม 2565
วันศุกร์ที่ 20 สิงหาคม 2564
ผู้ช่วยรัฐมนตรี เป็นประธานมอบเครื่องอุปโภคบริโภคช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
มอบเครื่องอุปโภคบริโภคช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดย สำนักงานวัฒนธรรมจังหวัดชลบุรี ร่วมกับเมืองพัทยา และรายการ "ลายกนก ยกสยาม" สถานีโทรทัศน์ท็อปนิวส์ ร่วมมอบเครื่องอุปโภคบริโภค
วันที่ ๒๐ สิงหาคม ๒๕๖๔ เวลา ๑๔.๐๐ น. ณ แหลมบาลีฮาย เมืองพัทยา อำเภอบางละมุง จังหวัดชลบุรี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานมอบเครื่องอุปโภคบริโภคช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดย สำนักงานวัฒนธรรมจังหวัดชลบุรี ร่วมกับเมืองพัทยา และรายการ "ลายกนก ยกสยาม" สถานีโทรทัศน์ท็อปนิวส์ ร่วมมอบเครื่องอุปโภคบริโภค จำนวน ๕๐๐ ชุด ช่วยเหลือผู้ที่ได้รับกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่อาศัยอยู่ในเขตเมืองพัทยา อำเภอบางละมุง จังหวัดชลบุรี
วันจันทร์ที่ 11 กรกฎาคม 2565
คืบหน้า! การก่อสร้างโครงการรถไฟความเร็วสูงสายอีสาน เชื่อมโยงภูมิภาค
.....
อดใจรออีกไม่นานกับโครงการความร่วมมือระหว่างรัฐบาลไทย - จีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพฯ - หนองคาย (ระยะที่ 1 : ช่วงกรุงเทพฯ - นครราชสีมา) ที่กระทรวงคมนาคมได้เร่งดำเนินการเพื่อให้สามารถเปิดให้บริการได้ในปี 2570
.
ให้การขนส่งทางระบบรางเป็นทางเลือกที่มีประสิทธิภาพและยั่งยืน สร้างศักยภาพและโอกาสใหม่ทางการค้า การลงทุน และการท่องเที่ยว รวมถึงสนับสนุนการขยายตัวของเมืองและพื้นที่เศรษฐกิจโดยรอบเส้นทาง ให้เกิดการกระจายความเจริญอย่างทั่วถึงต่อไป
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 28 ตุลาคม 2564
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐินให้กระทรวงกลาโหม นำไปถวายพระสงฆ์จำพรรษา
วันพุธที่ 17 พฤศจิกายน 2564 เวลา 14.30 น. ณ วัดนางนองวรวิหาร ถนนวุฒากาศ เขตจอมทอง กรุงเทพฯ
#กระทรวงกลาโหม
วันเสาร์ที่ 3 กรกฎาคม 2564
ประกาศ ขสมก. ประจำวันที่ 3 กรกฎาคม 2564 พนักงานติดเชื้อไวรัส COVID-19 จำนวน 5 ราย
ประกาศ ขสมก. ประจำวันที่ 3 กรกฎาคม 2564 พนักงานติดเชื้อไวรัส COVID-19 จำนวน 5 ราย
1) เจ้าหน้าที่ตรวจสอบภายใน ระดับ 4 กลุ่มงานพัฒนาระบบงาน สำนักตรวจสอบ
2) พนักงานเก็บค่าโดยสารรถธรรมดา สาย 96 เขตการเดินรถที่ 2
3) พนักงานขับรถโดยสารปรับอากาศ สาย 84 เขตการเดินรถที่ 6
4) พนักงานขับรถโดยสารธรรมดา สาย 82 เขตการเดินรถที่ 5
5) พนักงานขับรถโดยสารธรรมดา สาย 180 เขตการเดกินรถที่ 4
วันพุธที่ 4 สิงหาคม 2564
บริษัท ขนส่ง จำกัด จัดรถโดยสารนำผู้ป่วยติดเชื้อ COVID-19 กลุ่มสีเขียว รักษาตัวที่ภูมิลำเนา รอบที่ 3
เน้นย้ำผู้ป่วยที่ต้องการกลับภูมิลำเนาต้องลงทะเบียนผ่าน สปสช. เท่านั้น ไม่สามารถ Walk in ได้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคมเปิดเผยว่า วันที่ 4 สิงหาคม 2564 บขส. ได้รับการติดต่อจากสถาบันการแพทย์ฉุกเฉินแห่งชาติ (สพฉ.) นำรถโดยสารไปรับผู้ป่วยติดเชื้อไวรัส COVID-19 กลุ่มสีเขียว กลับไปรักษาตัวที่จังหวัดอำนาจเจริญ จำนวน 11 คน โดยรถโดยสาร บขส. จะออกจากกรมการขนส่งทหารบก บางเขน เวลา 21.00 น. ทั้งนี้ บขส. ได้จัดรถโดยสารร่วมสนับสนุนนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่มีข้อสั่งการให้หน่วยงานในสังกัดร่วมสนับสนุนการปฏิบัติหน้าที่ในการส่งต่อการดูแลผู้ป่วยติดเชื้อไวรัส COVID-19 หรือผู้ได้รับผลกระทบจากการแพร่ระบาดของโรคติดเชื้อไวรัส COVID-19 ให้ได้รับความช่วยเหลือโดยเร็ว ซึ่งพนักงานของ บขส. และรถโดยสารที่เข้าร่วมภารกิจนี้ ได้ผ่านการอบรมจาก สพฉ. แล้ว รวมทั้ง บขส. ได้มีการปรับปรุงรถโดยสารให้ได้มาตรฐาน ตามที่กระทรวงสาธารณสุขกำหนด เช่น กั้นห้องโดยสารระหว่างพนักงานขับรถและผู้โดยสาร ปรับระบบปรับอากาศบนรถ และหุ้มบริเวณเบาะด้วยพลาสติก เพื่อป้องกันการแพร่ระบาด
บขส. ดำเนินการรับ - ส่งผู้ป่วย กลุ่มสีเขียว ตามที่ได้รับการประสานจาก สพฉ. เท่านั้น ไม่สามารถ
รับ - ส่งผู้ป่วย ที่เดินทางมาเอง (Walk in) ได้ จึงขอย้ำให้ผู้ป่วยที่ประสงค์จะเดินทางกลับไปรักษาอาการป่วยด้วยโรค COVID-19 ที่ภูมิลำเนา โปรดติดต่อแจ้งความประสงค์ขอกลับไปรักษาตัวที่ภูมิลำเนา ได้ที่
สำนักงานหลักประกันสุขภาพแห่งชาติ (สปสช.) โทรศัพท์ 1330 กด 15 หรือกรอกข้อมูลได้ที่ https://crmdci.nhso.go.th
อย่างไรก็ดี บขส. พร้อมดำเนินการตามนโยบายของกระทรวงคมนาคม ซึ่งร่วมกับกระทรวงสาธารณสุข ในการเป็นหน่วยงานสนับสนุน ดูแลผู้ป่วยอย่างเต็มที่ เพื่อส่งผู้ป่วยจากกรุงเทพฯ กลับสู่ภูมิลำเนาได้อย่างปลอดภัย
วันอังคารที่ 20 กรกฎาคม 2564
ผู้ช่วยรัฐมนตรีประจำกระทรวงยุติธรรม เป็นประธานการประชุมกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล
ผู้ช่วยรัฐมนตรีประจำกระทรวงยุติธรรม เป็นประธานการประชุมกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล
ในวันอังคารที่ ๒๐ กรกฎาคม ๒๕๖๔ เวลา ๑๓.๐๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม ประธานกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม เป็นประธานการประชุมคณะกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล (Video Conference) พร้อมด้วย นางสาวเอมอร เสียงใหญ่ ผู้ตรวจราชการกระทรวงยุติธรรม นางธาริณี แสงสว่าง รองอธิบดีกรมคุมประพฤติ ที่ปรึกษาจากผู้ทรงคุณวุฒิด้านประชาสัมพันธ์ และประชาสังคม เข้าร่วม โดยมี นางสาวสุพรรณี ประเสริฐทองกร รองผู้อำนวยการสำนักงานกิจการยุติธรรม เป็นคณะกรรมการและเลขานุการ
ที่ประชุมได้ร่วมพิจารณาประเด็นต่าง ๆ ดังนี้
๑. คลิปวีดีโอสั้น อธิบายหลักการและเนื้อหาของร่างกฎหมายฯ เพื่อเสนอต่อคณะรัฐมนตรี โดยที่ประชุมมีข้อสังเกตในการปรับปรุง เนื้อหาของคลิปวิดีโอให้กระชับสั้น เน้นสาระสำคัญของร่างกฎหมาย รวมทั้งปรับการนำเสนอภาพและเสียงให้เน้นการดึงดูดความสนใจมากยิ่งขึ้น
๒. One Concept Paper สรุปหลักการและเนื้อหาของร่างกฎหมายฯ โดยที่ประชุมรับไปศึกษารายละเอียดและขอพิจารณาให้ความเห็นในการประชุมครั้งถัดไป
๓. การแต่งตั้งคณะทำงานภายใต้คณะกรรมการขับเคลื่อนร่างกฎหมายฯ มอบหมายให้ฝ่ายเลขานุการ ดำเนินการยกร่างคณะทำงาน ประกอบด้วย
๑) คณะทำงานด้านการรณรงค์และประชาสัมพันธ์ร่างกฎหมายฯ
๒) คณะทำงานด้านการผลักดันและเตรียมร่างกฎหมายฯ และนำเสนอให้ประธานกรรมการพิจารณาเบื้องต้น
ทั้งนี้ ในวันพุธที่ ๒๑ กรกฎาคม ๒๕๖๔ เวลา ๑๓.๓๐ น. มอบหมายให้ฝ่ายเลขานุการ จัดให้มีการประชุมบูรณาการด้านการประชาสัมพันธ์ร่างกฎหมายฯ ร่วมกับหน่วยงานภายในสังกัดกระทรวงยุติธรรม เพื่อร่วมกันหารือแนวทางผลักดันการประชาสัมพันธ์สร้างการรับรู้ร่างกฎหมายฉบับดังกล่าว
วันพุธที่ 20 ตุลาคม 2564
กรมการขนส่งทางราง เตรียมความพร้อมถ่ายโอนธุรกิจแอร์พอร์ต เรลลิงก์
...
เมื่อวันที่ 19 ตุลาคม 2564 กรมการขนส่งทางราง (ขร.) กระทรวงคมนาคม จัดประชุมหารือเพื่อเตรียมความพร้อมถ่ายโอนธุรกิจแอร์พอร์ต เรลลิงก์ โดยมี นายพิเชฐ คุณาธรรมรักษ์ รองอธิบดีกรมการขนส่งทางราง เป็นประธาน โดยผู้แทน บริษัท เอเชีย เอรา วัน จำกัด (AERA1) ซึ่งเป็นเอกชนที่ได้รับสิทธิในการให้บริการเดินรถไฟฟ้าแอร์พอร์ต เรลลิงก์ (รถไฟฟ้า ARL) ได้เตรียมความพร้อมการถ่ายโอนธุรกิจแอร์พอร์ต เรลลิงก์ ในด้านต่างๆ เช่น ด้านการให้บริการ ด้านความปลอดภัย ด้านการบริการลูกค้า ด้านพนักงาน ด้านบัตรโดยสาร เป็นต้น เพื่อให้การให้บริการของรถไฟฟ้า ARL เป็นไปตามมาตรฐานการให้บริการและไม่ส่งผลกระทบต่อผู้ใช้บริการ ทั้งนี้แนวทางการดำเนินงานด้านบัตรโดยสาร เพื่อให้ผู้รับบริการรถไฟฟ้า ARL ได้รับความสะดวกในการเดินทาง ได้มีการกำหนดแนวทางในช่วงการถ่ายโอนการให้บริการ ดังนี้
1. สามารถเปลี่ยนบัตรโดยสารของแอร์พอร์ต เรลลิงก์ (บัตรเดิม) เป็นบัตรโดยสารของเอกชนที่ได้รับสิทธิ (บัตรใหม่) ได้ตั้งแต่วันที่ 25 ตุลาคม 2564 - 30 เมษายน 2565 (ประมาณ 6 เดือน)
2. บัตรเดิมที่ผู้โดยสารนำมาเปลี่ยนเป็นบัตรใหม่จะไม่เก็บค่าธรรมเนียมการออกบัตรซ้ำซ้อน ทั้งนี้ หากบัตรชำรุด บิด หัก เจาะ และงอ จะไม่ได้รับเงินค่ามัดจำบัตรคืนตามเงื่อนไขของการออกบัตรที่กำหนดไว้
3. มูลค่าการเดินทางหรือวงเงินในบัตรเดิมของผู้โดยสารจะถูกโอนไปเป็นวงเงินในบัตรใหม่ที่ออกใหม่ให้กับผู้โดยสาร
4. อัตราค่าโดยสารกลุ่มบุคคลพิเศษ เช่น เด็ก คนชรา และผู้พิการที่จะได้รับยกเว้นค่าโดยสารเพื่อรองรับนโยบายการเข้าถึงและใช้ประโยชน์บริการขนส่งสาธารณะได้อย่างเท่าเทียม อัตราค่าโดยสารสำหรับกลุ่มบุคคลดังกล่าวจะกำหนดตามอัตราที่ใช้อยู่ในปัจจุบัน
5. การออกบัตรโดยสารของเอกชนที่ได้รับสิทธิ (บัตรใหม่) กำหนดอัตราค่าธรรมเนียม ค่ามัดจำการออกบัตร และวงเงินค่าเดินทางที่ต้องเติมในบัตรครั้งแรกเท่ากับอัตราเดิม
ทั้งนี้ ขร. ขอให้ทาง AERA1 ที่ได้รับสิทธิให้บริการเดินรถไฟฟ้า ARL เร่งประชาสัมพันธ์ให้ผู้โดยสารได้รับทราบถึงขั้นตอนวิธีการและเงื่อนไขของการเปลี่ยนบัตรโดยสาร เพื่อไม่ให้ผู้โดยสารที่ใช้บริการได้รับผลกระทบ ต่อไป